CELEX: E2012P0008
Language: sl
Date: 2012-07-15 00:00:00
Title: Tožba skupine DB Schenker proti Nadzornemu organu Efte, vložena 15. julija 2012 (Zadeva E-8/12)

18.10.2012   
            
            
               SL
            
            
               Uradni list Evropske unije
            
            
               C 314/10
            
         Tožba skupine DB Schenker proti Nadzornemu organu Efte, vložena 15. julija 2012
   (Zadeva E-8/12)
   2012/C 314/09
   Podjetja Schenker North AB, Schenker Privpak AB in Schenker Privpak AS (skupaj „skupina DB Schenker“), ki jih zastopa odvetnik Jon Midthjell, Advokatfirmaet Midthjell AS, Grev Wedels plass 5, N-0151 Oslo, Norveška, so 15. julija 2012 pri Sodišču Efte vložila tožbo proti Nadzornemu organu Efte.
   Tožeče stranke Sodišču Efte predlagajo, naj:
   
               1.
            
            
               razveljavi izpodbijano odločbo, o kateri so bile tožeče stranke uradno obveščene 18. maja 2012, v zadevi Nadzornega organa Efte št. 68736 (DB Schenker), v delu, v katerem zavrne vpogled v:
               
                           (i)
                        
                        
                           celotno dokumentacijo v zvezi z zadevo Nadzornega organa Efte št. 34250 (Norway Post/Privpak);
                        
                     
                           (ii)
                        
                        
                           dopis Norway Post, prejet 13. julija 2010;
                        
                     
                           (iii)
                        
                        
                           zapisnike s sestankov med toženo stranko, vključno z njenim predsednikom, ter Norway Post in/ali norveško vlado;
                        
                     
         
               2.
            
            
               razveljavi izpodbijano odločbo, o kateri so bile tožeče stranke uradno obveščene 23. maja 2012, v zadevi Nadzornega organa Efte št. 68736 (DB Schenker), v delu, v katerem zavrne vpogled v celotno dokumentacijo spisa v isti zadevi;
            
         
               3.
            
            
               razveljavi izpodbijano odločbo, o kateri so bile tožeče stranke uradno obveščene 2. julija 2012, v zadevi Nadzornega organa Efte št. 68736 (DB Schenker), v delu, v katerem zavrne vpogled v:
               
                           (a)
                        
                        
                           postopek upravljanja sodnih spisov, vključno z, vendar ne omejen na redni postopek za registracijo prihajajoče/odhajajoče korespondence in notranjih dokumentov; podatke o tem, kdo je pooblaščen za določitev opravilnih številk ter registracijo dokumentov/dogodkov v zvezi z zadevo; podatke o tem, kakšne informacije je treba o vsakem dokumentu/dogodku registrirati v zbirko podatkov tožene stranke;
                        
                     
                           (b)
                        
                        
                           postopke za obravnavanje prošenj za javni dostop do dokumentacije v skladu s pravili o dostopu do dokumentov, določenimi z odločbo Nadzornega organa Efte št. 407/08/COL z dne 27. junija 2008;
                        
                     
                           (c)
                        
                        
                           odločbe kolegija Nadzornega organa Efte, v katerih so navedena tekoča pooblastila direktorja upravnega oddelka tožene stranke; direktorja oddelka za konkurenco in državno pomoč in direktorja oddelka za pravne in izvršilne zadeve;
                        
                     
         
               4.
            
            
               toženi stranki in vsem morebitnim intervenientom naloži plačilo stroškov.
            
         
      Pravna podlaga in dejansko stanje ter navedeni tožbeni razlogi:
   
   
               —
            
            
               Tožeče stranke, podjetja Schenker North AB, Schenker Privpak AB in Schenker Privpak AS (skupaj „skupina DB Schenker“), so del mednarodne špediterske in logistične skupine, ki je v lasti Deutsche Bahn AG. Družba Schenker North AB vodi poslovne dejavnosti skupine, ki se izvajajo po kopnem, morju ali železnici na Norveškem, Švedskem in Danskem, vključno z dejavnostmi hčerinskih družb Schenker Privpak AS in Schenker Privpak AB.
            
         
               —
            
            
               Nadzorni organ Efte je 14. julija 2010 sprejel odločbo v zadevi št. 34250 (Norway Post/Privpak), v kateri je ugotovil, da je podjetje Norway Post v letih 2000–2006 zlorabilo svoj prevladujoči položaj na trgu za storitve dostavljanja paketov od podjetij do potrošnika. Odločitev je bila podprta z odločitvijo Sodišča Efte v zadevi E-15/10 Posten Norge AS proti Nadzornemu organu Efte. Tožeče stranke so zoper Norway Post vložile odškodninski zahtevek za povrnitev škode, ki jim je nastala zaradi kršitve, in želijo preveriti, kako je tožena stranka izvajala preiskavo in upravni postopek. Tožeče stranke so 3. avgusta 2010 vložile prošnjo za vpogled v dokumentacijo v zvezi z zadevo Nadzornega organa Efte št. 34250, na podlagi pravil za dostop do dokumentov (RAD), ki so bila določena z Odločbo Nadzornega organa Efte št. 407/08/COL z dne 27. junija 2008.
            
         
               —
            
            
               Tožeče stranke so 8. marca 2012 toženi stranki poslale pisni opomin, s katerim se začne predhodni postopek v skladu s členom 37(2) Sporazuma o nadzoru in sodišču, pri čemer se sklicujejo, da tožena stranka ni sprejela končne odločitve o njihovi prošnji za vpogled, ki so jo predložile 3. avgusta 2010. V ločeni zadevi E-7/12 so tožeče stranke navajale, da tožena stranka naknadno ni sprejela odločitve o njihovi prošnji za vpogled, potem ko je potekel predpisani rok za začetek predhodnega postopka, in da njihove prošnje za vpogled tudi sicer ni obravnavala v skladu s predpisi, s čimer jim je povzročila škodo.
            
         
               —
            
            
               Tožeče stranke v tej tožbi navajajo, da so 12. marca 2012 in 11. aprila 2012 pri toženi stranki vložile dve dodatni prošnji za vpogled v dokumentacijo, namreč za vpogled v dokumentacijo lastne zadeve, registrirane kot zadeva Nadzornega organa Efte št. 68736, ter v notranji postopek/navodila, po katerih tožena stranka upravlja z njenimi spisi in obravnava prošnjo za javni vpogled v dokumentacijo.
            
         
               —
            
            
               Tožena stranka je o odločbi glede prve prošnje za vpogled z dne 3. avgusta 2010 tožeče stranke uradno obvestila šele 18. maja 2012, glede druge prošnje z dne 12. marca 2012 šele 23. maja 2012 in glede tretje prošnje z dne 11. aprila 2012 šele 2. julija 2012. Tožeče stranke s to tožbo zahtevajo razveljavitev teh odločb, bodisi v celoti ali delno.
            
         Tožeče stranke zatrjujejo, da je Nadzorni organ Efte:
   
               —
            
            
               v zvezi s prvo odločbo z dne 18. maja 2012 kršil člen 2(1) Pravil o dostopu do dokumentov in člen 16 Sporazuma o nadzornem organu in sodišču,
            
         
               —
            
            
               v zvezi z drugo odločbo z dne 23. maja 2012 zlorabil svoja pooblastila oziroma kršil člen 2(1) Pravil o dostopu do dokumentov in člen 16 Sporazuma o nadzornem organu in sodišču, ter
            
         
               —
            
            
               v zvezi s tretjo odločbo z dne 2. julija 2012 kršil člen 2(1) Pravil o dostopu do dokumentov in člen 16 Sporazuma o nadzornem organu in sodiščù.